cyanic-selkie/wikianc huggingface dataset:
საქართველოს სსრ-ის X მოწვევის უმაღლესი საბჭო
პრეზიდიუმის ბრძანებულებები
1984 წლის 29 დეკემბერს საქართველოს სსრ-ის უმაღლესი საბჭოს პრეზიდიუმის დადგენილებით ბელა ზაქარიას ასული მაყაშვილი დაინიშნა საქართველოს სსრ-ის მოსახლეობის საყოფაცხოვრებო მომსახურების მინისტრად, ხოლო თენგიზ პავლეს ძე გელეიშვილი — საქართველოს სსრ-ის ადგილობრივი მრეწველობის მნისტრად.
ლუკარნა
მინი|200პქ|რენესანსის ლუკარნა, საფრანგეთი ლუკარნა (ფრანგ. lucarne < ლათ. lux „სინათლე“) — სარკმლის ღიობი სხვენის სახურავსა და გუმბათურ გადახურვაში. ლუკარნს ხშირად დეკორატიული დანიშნულება აქვს. გარედან ჩვეულებრივ, შემკულია საპირეებით, ნაძერწი მორთულობით და სხვა.
გერმანიის კულტურა
გერმანიის კულტურა — ფედერაციული სახელმწიფო განაგებს კულტურულ ინსტიტუტებს. გერმანიაში არის 240 თეატრი, ასობით სიმფონიური ორკესტრი, ათასობით მუზეუმი და 250 000-ზე მეტი ბიბლიოთეკა. აღნიშნულ კულტურულ ობიექტებს უამრავი მნახველი ჰყავს. იუნესკოს მსოფლიო მემკვიდრეობის ძეგლთა სიაში შესულია გერმანიის 36 ძეგლი.
კინო
გერმანიშაი კინოწარმოებას საფუძველი ჩაუყარა ო. მესტერმა. მის კომპანიაში მუშაობდნენ შემდგომში ცნობილი რეჟისორები და მსახიობები გ. პილი, ჰ. პორტენი, კ. ფაიდტი, კ. ფრელიხი, ე. იანინგსი და სხვა. XX საუკუნის დასაწყისში გამოვიდა ფილმები „პრაღელი სტუდენტი“ (1913, ს. რიე და პ. ვეგენერი), „გოლემი“ (1914, პ. ვეგენერი) და სხვა.
რესურსები ინტერნეტში
კატეგორია:გერმანული კულტურა
Deutschland
მექსიკის პოლიტიკური სისტემა
მექსიკის პოლიტიკური სისტემა — მექსიკა, ისევე როგორც ლათინური ამერიკის ქვეყნების უმეტესობა, წარმოადგენს ძლიერ საპრეზიდენტო რესპუბლიკას. მექსიკის სახელმწიფო წყობის ფორმა გადმოღებულია აშშ-ის მმართველობის ფორმიდან.
კონსტიტუციური წყობა
მექსიკაში მკვეთრადაა გამიჯნული საკანონმდებლო და აღმასრულებელი ხელისუფლება. უმაღლესი საკანონმდებლო ორგანოა კონგრესი. იგი შედგება ორი პალატისაგან:
აღმასრულებელ ხელისუფლებას ხელმძღვანელობს ხალხის მიერ არჩეული პრეზიდენტი. იგი აკომპლექტებს მთავრობას (ე.წ. აღმასრულებელ კაბინეტს). განსხვავებით ლათინური ამერიკისა და აშშ-სა მექსიკაში ვიცე-პრეზიდენტის თანამდებობა არა არის.
საარჩევნო სისტემა
საარჩევნო ციკლი მექსიკაში მეორდება ყოველ ექვს წელიწადში, როდესაც ერთდროულად მიმდინარეობს კონგრესის ორივე პალატის და პრეზიდენტის არჩევნები. გარდა ამისა შუალედში მიმდინარეობს კიდევ ერთი არჩევნები, ირჩევენ დეპუტატთა პალატის წევრებს (მათი უფლებამოსილება 3 წლითაა განსაზღვრული).
1991 წელს ფორმირება განიცადა სენატის არჩევნების სისტემამ. თუ მანამდე სენატის ყველა წევრს ირჩევდნენ ყოველ 6 წელიწადში, შემდეგ 32 სენატორს (25%) ირჩევდნენ ცალკე, ხოლო - 96 სენატორს(75%) ცალკე. მაგრამ 2000 წელს ეს წესი გააუქმეს და არჩევნების ძველ სისტემას დაუბრუნდნენ.
1976 წლიდან 500 ადგილიანი დეპუტატთა პალატის 300 წევრს (60%) ირჩევენ  მაჟორიტარული სისტემით ერთმანდატიან ოლქებში, ხოლო  200 (40%) - პროპორციული სისტემით. 2000 წელს არჩევნების ეს შერეული სისტემა შემოიღეს სენატის არჩევნებისთვისაც. 128 სენატორიდან 32-ს ირჩევენ მაჟორიტარული სისტემით, ხოლო 96-ს პროპორციული საარჩევნო სისტემით.
პარტიები
დღესდღეობით მექსიკაში სამპარტიული პოლიტიკური სისტემაა. ქვეყნის მთავარი პარტიაა ინსტიტუციურ-რევოლუციური პარტია, რომელიც 72 წლის განმავლობაში (1928-2000 წწ.) დომინირებდა ქვეყნის პოლიტიკურ ცხოვრებაში. მემარჯვენე პარტიაა ეროვნული მოქმედების პარტია, ხოლო მემარცხენე ძალაა რევოლუციურ-დემოკრატიული პარტია.
რესურსები ინტერნეტში
মেক্সিকো
ყვავი
ყვავი — ბეღურასნაირთა რიგის ცხრა ფრინველის კრებითი სახელწოდება. შეფერილობის მიხედვით არჩევენ რუხ ყვავს (Corvus cornix), შავ ყვავს (Corvus corone). მათი არეალების სასაზღვრო ზონებში გვხვდება გარდამავალი შეფერილობის ნაჯვარი ინდივიდები. ყვავის სხეულის სიგრძე 44-56 სმ აღწევს, ბინადრობს ევროპაში, აზიასა (გარდა სამხრეთ და სამხრეთ-აღმოსავლეთისა) და ჩრდილო-აღმოსავლეთ აფრიკაში (ნილოსის შესართავი). საქართველოში ბინადრობს და ფართოდაცაა გავრცელებული რუხი ყვავი, შავი ყვავი კი შემჩნეულია მხოლოდ შემოფრენისას. ზამთარში ჩრდილოეთით მცხოვრები პოპულაციები უფრო სამხრეთით ნობადობენ. ყვავი პოლიფაგია (ყოვლისმჭამელი).
დღეისათვის გამოყოფენ 9 სახეობის ყვავს:
Savage Garden (ალბომი)
Savage Garden — ავსტრალიური დუეტ Savage Garden-ის სადებიუტო სტუდიური ალბომი. გამოვიდა 1997 წლის 4 მარტს ავსტრალიში. მსოფლიოში გაიყიდა მისი 18 მილიონზე მეტი ასლი.
სქოლიო
კატეგორია:1997 წლის სადებიუტო ალბომები კატეგორია:Savage Garden-ის ალბომები კატეგორია:Columbia Records-ის ალბომები კატეგორია:ალბომები ჩარლზ ფიშერის პროდიუსერობით
კანგრა
კანგრა — ინდური ჩაის ჯიში-პოპულაცია. გამოყვანილია ჩინური და ინდური ჩაის შეჯვარებით. სამშობლოა ჩრდილოეთ ინდოეთი (ჰიმალაის მთების სამხრეთი კალთები, კანგრის ოლქი). კანგრას ოვალური ფოთოლი აქვს, რომელიც მოკლე, ბლაგვი და ორად გაყოფილი წვერით ბოლოვდება. საქართველოს შავი ზღვის სანაპიროზე, განსაკუთრებით ჩაქვში, გაშენებულია კანგრის პლანტაციები, საიდანაც იღებენ მაღალხარისხოვან ჩაის პროდუქციას.
ლიტერატურა
კატეგორია:ინდური ჩაი კატეგორია:შავი ჩაი კატეგორია:მწვანე ჩაი
513
თარიღი უცნობია
*
ხათუნა სხირტლაძე
ხათუნა სხირტლაძე (დ. 1990) — ქართველი მოდელი. 2008 წელს გახდა „მის საქართველო“. წარადგინა საქართველო 3 კონკურსზე: მის Leisure, მის ინტერკონტინენტალი, სადაც აიღო მე-15 ადგილი და მის მსოფლიო 2008.
რესურსები ინტერნეტში
კატეგორია:მის საქართველოს გამარჯვებულები კატეგორია:დაბადებული 1990
პადიერნოსი
პადიერნოსი (Padiernos) — მუნიციპალიტეტი ესპანეთში, შედის კასტილია და ლეონის ავტონომიური გაერთიანების ავილის პროვინციის დე-ავილის კომარკის შემადგენლობაში. ფართობი — 37 კმ². მოსახლეობა — 287 კაცი (2022 წ.).
გველხოკერა
გველხოკერა (Ophisaurus apodus) — უფეხო ხვლიკი ბოხმეჭასებრთა ოჯახისა. 1,5 მ-მდე სიგრძის მორუხო-მოყვითალო სხეულზე მოწითალო ან წენგოსფერი ელფერი დაჰკრავს. გვერდებზე კანის ღრმა ნაოჭი გასდევს. გავრცელებულია სამხრეთ-აღმოსავლეთ ევროპაში და სამხრეთ-დასავლეთ აზიაში. გვხვდება ყირიმში, კავკასიაში, შუა აზიაში ადის ზღვის დონიდან 2000 მ-დე. საქართველოში თითქმის ყველგან გვხვდება — ველებზე, მეჩხერ ტყეებში, ბაღებში და ზოგჯერ სოფლის ეზოებშიც. იკვებება მწერებითა და მოლუსკებით, რითაც სარგებლობა მოაქვს სახალხო მეურნეობისათვის. ივნის-ივლისში დებს 8-10 კვერცხს. ივლის-აგვისტოში ახალი თაობა იჩეკება.
ლიტერატურა
კატეგორია:ბოხმეჭასებრნი
ყვინთია იხვები
ყვინთია იხვები, ყურყუმელები, შავულები — ფრინველების ტრიბა ბატისნაირთა (ღერღეტისნაირთა) რიგისა. მოიცავს ზომიერ სარტყელში გავრცელებული 2 გვარის (Netta, Aythya) 15 სახეობას, მათ შორის საქართველოში, ჯავახეთის ტბებზე (ბოლო დროს მეტად იშვიათად) - 4: წითელცხვირა ყვინთია იხვი (Netta rufina), წითელთავა ყვინთია იხვი (Aythya ferina), თეთრთვალა ყვინთია იხვი (Aythya nyroca) და ქოჩორა შავულა იხვი (Aythya fuligula). გავრცელებული არიან ზღვის დონიდან 2100 მ-მდე. ბუდობენ ტბისპირა ლერწამ-ლელქაშში, დებენ 7-12 კვერცხს. იკვებებიან წყლის მცენარეულობით, უხერხემლოებით. წითელცხვირა ყვინთია იხვი იშვიათია. ყვინთია იხვის მასა 1 კგ აღწევს. სპორტული ნადირობის ობიექტია.
ლიტერატურა
კატეგორია:იხვისებრნი
ავღანეთი 1964 წლის ზაფხულის ოლიმპიურ თამაშებზე
ავღანეთმა ზაფხულის ოლიმპიურ თამაშებზე მეხუთედ 1964 წელს, იაპონიის დედაქალაქ ტოკიოში იასპარეზა. ნაკრები წარმოდგენილი იყო 8 სპორტსმენით. ამ ოლიმპიადაზე მათ ვერცერთი მედლის მოპოვება ვერ შეძლეს.
რესურსები ინტერნეტში
კატეგორია:ქვეყნები 1964 წლის ზაფხულის ოლიმპიურ თამაშებზე კატეგორია:ავღანეთი ზაფხულის ოლიმპიურ თამაშებზე კატეგორია:აზიის ქვეყნები ზაფხულის ოლიმპიურ თამაშებზე
ყორანი (მრავალმნიშვნელოვანი)
ტერმინით ყორანი შეიძლება აღნიშნული იყოს:
In the Court of the Crimson King
In the Court of the Crimson King (ჟოლოსფერი მეფის კარზე) — ინგლისური პროგრესული როკ-ჯგუფ King Crimson-ის პირველი სტუდიური ალბომი, რომელიც გამოვიდა 1969 წელს. ალბომი მოხვდა ბრიტანეთის ჩარტების #3 ადგილზე. დისკს აშშ-ში მინიჭებული აქვს ოქროს სტატუსი.
როგორც წესი, ამ ალბომს თვლიან პროგრესული როკის ყველაზე ცნობილ დისკად, რომელიც უშუალოდ ამ ჟანრის მთავარი კანონმდებელია. მასში შერწყმულია ჯაზი, კლასიკური ევროპული მუსიკა, სიმფონიური ელემენტები.
დისკი 1980-იან და 1990-იან წლებში გამოიცა ახალი ჟღერადობით. სტერეო ფირები აღმოჩენილი იქნა 2003 წელს, რის შემდეგაც 2004 წელს გამოიცა დისკის საუკეთესო რემასტერი.
ალბომის ყდა
ალბომის გარეკანის ავტორი იყო ბარი გოდბერი (1946–1970), მხატვარი და კომპიუტერული პროგრამისტი. იგი 1970 წელს გარდაიცვალა, გულის შეტევით. გარეკანზე გამოტანილი ნახატის ერთადერთი ასლი რობერტ ფრიპს აქვს.
სქოლიო
კატეგორია:პროგრესული როკ-ალბომები კატეგორია:King Crimson-ის ალბომები კატეგორია:1969 წლის სადებიუტო ალბომები კატეგორია:E.G. Records-ის ალბომები
ბუგელები
ბუგელები — ერთ-ერთი ძველი რუსული ტომი. მოხსენიებულია მატიანეში „გარდასულ წელთა ამბავი“. სახლობდნენ მდინარე ბუგის (სავარაუდოა სამხრეთ ბუგის) აუზში. ბავარიელი ანონიმის (X საუკუნე) მიხედვით, ჰქონდათ 230 „ქალაქი“ (ციხესიმაგრე). მკვლევართა ნაწილს მიაჩნია, რომ ბუგელები და ვოლინელები ადრე დულიობებად იწოდებოდნენ. კიევის რუსეთის შემადგენლობაში შესვლის (X საუკუნე) შემდეგ ბუგელებმა დაკარგეს დამოუკიდებლობა და წყაროებში აღარ იხსენიაბიან.
ლიტერატურა
კატეგორია:სლავები
ნოდარ თოდუა
ნოდარ შოთას ძე თოდუა (დ. 1931, სოფ. ნოჯიხევი, ხობის რაიონი, საქართველოს სსრ — გ. 3 იანვარი, 1985, სოხუმი, აფხაზეთის ასსრ, საქართველოს სსრ) — აფხაზეთის ასსრ-ის სახელმწიფო მოხელე. სკკპ წევრი (1959), აფხაზეთის ასსრ-ის გნათლების მინისტრის მოადგილე.
ბიოგრაფია
ნოდარ შოთას ძე თოდუა დაიბადა 1931 წელს ხობის რაიონის სოფელ ნოჯიხევში, მოსამსახურის ოჯახში. 1955 წელს, თბილისის სახელმწიფო უნივერსიტეტის დამთავრების შემდეგ მუშაობა დაიწყო ოჩამჩირის რაიონის №2 საშუალო სკოლაში ფიზიკის მასწავლებლად.
1956 წელს ნ. თოდუა დაინიშნა ოჩამჩირის რაიონის განათლების განყოფილების სასკოლო ინსპექტორად, ხოლო 1958 წელს არჩეულ იქნა საქართველოს ალკკ ოჩამჩირის რაიონული კომიტეტის მეორე მდივნად.
1960 წლიდან მუშაობდა აფხაზეთის ასსრ-ის მასწავლებელთა დახელოვნების ინსტიტუტის ფიზიკის კაბინეტის გამგედ, ასევე სოხუმის მე-7 და მე-16 საშუალო სკოლების დირექტორად.
1982 წელს მიენიჭა „აფხაზეთის ასსრ-ის სკოლის დამსახურებული მასწავლებლის“ წოდება, იყო სსრკ განათლების წარჩინებული, დაჯილდოებული იყო აფხაზეთის ასსრ-ის უმაღლესი საბჭოს პრეზიდიუმის საპატიო სიგელით.
ნოდარ თოდუა გარდაიცვალა 1985 წლის 3 იანვარს.
ლიტერატურა
კატეგორია:დაბადებული 1931 კატეგორია:გარდაცვლილი 3 იანვარი კატეგორია:გარდაცვლილი 1985
ჭლოუ (ჭლოუს თემი)
ჭლოუ (ყოფილი ლაგანია–არხუ) — სოფელი აფხაზეთის ავტონომიურ რესპუბლიკაში, ოჩამჩირის მუნიციპალიტეტში, მდინარე დუაბის (მოქვის მარჯვენა შენაკადი) მარჯვენა ნაპირზე. თემის ცენტრი (სოფლები: აიმარა, ანდროუ, არაჟპარა, აქიდრა). ზღვის დონიდან 180 მ, ოჩამჩირიდან 20 კმ.
XVII საუკუნის საბუთებში იხსენიება, როგორც თავად ჯაიანების კუთვნილი სოფელი ჭალა. როცა ამ მხარე აფხაზები დამკვიდრდნენ, ჭალას ჭლოუ ეწოდა, თუმცა სოფლის ერთ-ერთ უბანს დღემდე შემორჩა სახელი ჭალა-აიმარა. სოფელს ასევე შემორჩა უბნის სახელწოდება ნაჯაიანუ, რაც მეგრულად წარსულში ჯაიანების კუთვნილს ნიშნავს. სოფელი ჭლოუ რუსული ფორმით „ჭილოუ“ (Чилоу) XIX საუკუნის 30-იანი წლებიდან ხშირად იხსენიება (აბრიუცკი, პ. ზუბოვი, ა. ნორდმანი), იხსენიება 1867 წლის მუჰაჯირთა სიაში. 1886 წელს ჭლოუს თემი — კოდორის უბანში, ხოლო 1923 წელს კოდორის მაზრაში შედიოდა (ჭილოვის თემი). 1949 წელს ჭლოუს სასოფლო საბჭოს ცენტრი იყო ლაგნია-არხუ (სახელწოდება აფხაზურია და ლაგანიების გორას ნიშნავს), რომელსაც 1952 წლის 19 ივლისს ჭლოუ ეწოდა. სოფლის მახლობლად დგას შუა საუკუნეების გალავანშემოვლებული ეკლესია. მის ნანგრევებში აღმოჩნდა ქართული ასომთავრული წარწერა (XVI საუკუნე), ერისთავთ-ერისთავის ოზბეგ დადიანის ეპიტაფია. ქართული ისტორიული საბუთების მიხედვით სოფელში ორი ეკლესია ყოფილა – წმ. გიორგის და ჯვარი პატიოსნის. 2008 წლიდან ოკუპირებულია რუსეთის ფედერაციის მიერ.
სქოლიო
კატეგორია:ჭლოუს თემის სოფლები
ნამპა
იხილეთ აგრეთვე
კატეგორია:აიდაჰოს ქალაქები
ვიქტორ კერნბახი
ვიქტორ კერნბახი (Victor Kernbach; დ. 14 ოქტომბერი, 1923, კიშინიოვი — გ. 16 თებერვალი, 1995, ბუქარესტი) — რუმინელი მწერალი, კრიტიკოსი, მთარგმნელი.
1950-იანი წლების დასაწყისიდან დაინტერესდა ქართული კულტურით, შეისწავლა ქართული ენა. 1956 წელს დაასრულა ვეფხისტყაოსნის სრული პოეტური თარგმანი, რომელიც 2-ჯერ (1957-1963) გამოიცა. კერნბახმა თარგმნა და გამოსცა ნიკოლოზ ბარათაშვილისა (ბუქარესტი, 1959; თბილისი, 1968) და გიორგი ლეონიძის (1959) ლექსების კრებულები. მასვე ეკუთვნის „ქართული ხალხური ზღაპრების“, კონსტანტინე გამსახურდიას „დიდოსტატის კონსტანტინეს მარჯვენის“, დავით გურამიშვილის, გალაკტიონ ტაბიძის, სიმონ ჩიქოვანის, ი. აბაშიძის, გ. აბაშიძის ლექსების თარგმანები. ვიქტორ კერნბახი იყო ქართული კულტურის პოპულარიზატორი, რუმინულ პრესაში აქვეყნებდა სტატიებს საქართველოს შესახებ. რამდენიმეჯერ იმოგზაურა საქართველოში, რომელსაც მიუძღვნა წიგნი „მყინვარებისა და ნარინჯების ქვეყანაში“ (1958, ქართული თარგმანი — 1968).
ვიქტორ კერნბახი ასე ახასიათებს საქართველოს დედაქალაქ თბილისს:
2018 წელს ვიქტორ კერნბახი ქართული კულტურის პოპულარიზაციაში შეტანილი მნიშვნელოვანი წვლილისათვის დაჯილდოვდა ღირსების ორდენით.
სქოლიო
კატეგორია:რუმინელი მწერლები კატეგორია:რუმინელი კრიტიკოსები კატეგორია:რუმინელი მთარგმნელები კატეგორია:დაბადებული 1923 კატეგორია:გარდაცვლილი 1995 კატეგორია:საქართველოს ღირსების ორდენის კავალრები
პენიალბა-დე-ავილა
პენიალბა-დე-ავილა (Peñalba de Ávila) — მუნიციპალიტეტი ესპანეთში, შედის კასტილია და ლეონის ავტონომიური გაერთიანების ავილის პროვინციის დე-ავილის კომარკის შემადგენლობაში. ფართობი — 24 კმ². მოსახლეობა — 109 კაცი (2022 წ.).
პიპა ქვენიფნეველი
პიპა ქვენიფნეველი — XIV საუკუნის პირველი ნახევრის ქვეიფნეველთა (ქსნის ერისთავთა) საგვარეულოს წარმომადგენელი, გიორგი ბრწყინვალის თამამებრძოლი, დიპლომატი.
პიპა ქვენიფნეველი იყო წარმომადგენელი ქვეიფნეველ ერისთავთა ფეოდალური საგვარეულოსი, რომელიც XIII საუკუნის დასასრულიდან მოყოლებული, XIV-XV საუკუნეების განმავლობაში მნიშვნელოვან თანამდებობებს ფლობენ სამეფო კარზე და აქტიურად მონაწილეობენ პოლიტიკურ პროცესებში. XVI საუკუნიდან თავიანთი სამფლობელო მხარის მიედვით ქვენიფნევლები ქსნის ერისთავებად იწოდებიან.
ლიტერატურა
კატეგორია:ქვენიფნეველები
ათარჰაბლა
ათარჰაბლა — სოფელი საქართველოში, აფხაზეთის ავტონომიურ რესპუბლიკის გუდაუთის მუნიციპალიტეტში (დურიფშის თემი), მდინარე გუდოუს სათავესთან. ზღვის დონიდან 65 მ, შავი ზღვიდან 11 კმ, გუდაუთიდან 11 კმ. 2008 წლიდან ოკუპირებულია რუსეთის ფედერაციის მიერ.
სქოლიო
კატეგორია:დურიფშის თემის სოფლები
1036
მმართველები
*
514
თარიღი უცნობია
*
ტაკორა
ტაკორა (Tacora) — ვულკანი ანდების მთებში, ჩილეს ჩრდილოეთ ნაწილში, პერუს საზღვართან. მდებარეობს არიკა და პარინაკოტის რეგიონში. სიმაღლე ზღვის დონიდან – 5980 მ. იგი ჩილეს ყველაზე ჩრდილოეთით მდებარე ვულკანიია. იგი დაფარულია მუდმივი თოვლითა და ყინულით 5500 მ სიმაღლიდან. ვულკანის ძირითადი კრატერი მდებარეობს ჩრდილო-დასავლეთ კალთაზე მწვერვალიდან 300 მეტრით ქვემოთ. ვულკანის აღმოსავლეთ მხარეს ცხელი წყლებია.
რესურსები ინტერნეტში
კატეგორია:ჩილეს ვულკანები
Gemmula hastula
Gemmula hastula — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
ინტერპოლი
ინტერპოლი, კრიმინალური პოლიციის საერთაშორისო ორგანიზაცია (International Criminal Police Organization; აბრეავიატურა ICPO) — საერთაშორისო ორგანიზაცია. მიზნად ისახავს საპოლიციო ხელისუფლებების თანამშრომლობისა და ურთიერთდახმარების უზრუნველყოფას სისხლის სამართლის დანაშაულის წინააღმდეგ ბრძოლაში. ჯამში ორგანიზაციის წევრია 194 სახელმიწფო.
ისტორია
1914 წელს შედგა კირმინალური პოლიციის პირველი საერთაშორისო კონგრესი. მასში მონაწილეობდა 24 სახელმწიფო. 1923 წელს ქალაქ ვენაში ჩატარდა კრიმინალური პოლიციის მე‐2 საერთაშორისო კონგრესი, რომელშიც მსოფლიო მაშტაბით 20 ქვეყნის წარმომადგენელმა მიიღო მონაწილეობა. ამ შეხვედრაზე იქნა მიღებული გადაწყვეტილება კრიმინალური პოლიციის საერთაშორისო კომისიის შექმნის შესახებ. ამავე დღეს დამტკიცდა ორგანიზაციის წესდება. ავსტრია‐ უნგრეთის იმპერიის კართოტეკა, რომელიც თითქმის მთელ სამხრეთ‐აღმოსავლეთ ევროპას მოიცავდა, მდებარეობდა ვენაში. სწორედ ეს გახდა საფუძველი იმისა, რომ ორგანიზაციის შტაბ-ბინის ადგილმდებარეობად არჩეულ იქნა ქალაქი ვენა. კრიმინალური პოლიცის საერთაშორისო ორგანიზაციის პირველ პრეზიდენტად აირჩიეს ავსტრიის პოლიციის პრეზიდენტი, კრიმინალური პოლიცის საერთაშორისო კომისიის შექნის ერთ-ერთი მთავარი ინიციატორი, იოჰან შობერი. 1938 წელს ავსტრიის ნაცისტურ გერამნიასთან მიერთების გამო კრიმინალური პოლიციის საერთაშორისო კომისიის შტაბ-ბინის მდებარეობა შეიცვალა. ინტერპოლი შტაბ-ბინა განთავსდა ბერლინში. გადატანილ იქნა გერმანიის ქალაქ ბერლინში. მეორე მსოფლიო ომის შემდეგ ორგანიზაციამ გააგრძელა მუშაობა და კიდევ ერთხელ შეიცვალა შტაბ-ბინა. ინტერპოლმა პარიზში გადაინაცვლა 1956 წელს ინტერპოლმა 25-ე სესიაზე მიიღო ორგანიზაციის კონსტიტუცია, რომელიც დღესაც ძალაშია და რომლის შესაბამისადაც, ორგანიზაციას კრიმინალური პოლიციის საერთაშორისო ორგანიზაციას ინტერპოლი ეწოდა.
სქოლიო
კატეგორია:ინტერპოლი
პოვედა
პოვედა (Poveda) — მუნიციპალიტეტი ესპანეთში, შედის კასტილია და ლეონის ავტონომიური გაერთიანების ავილის პროვინციის დე-ავილის კომარკის შემადგენლობაში. ფართობი — 6 კმ². მოსახლეობა — 43 კაცი (2022 წ.).
საზოგადო უქმეები მოზამბიკში
ქვემოთ მოცემულია მოზამბიკის დღესასწაულების სია:
კატეგორია:მოზამბიკური კულტურა კატეგორია:მოზამბიკის დღესასწაულები კატეგორია:მოზამბიკის საზოგადოება
სადირ ჟაპაროვი
სადირ ჟაპაროვი (დ. 6 დეკემბერი, 1968, ყირგიზეთის სსრ, სსრკ) — ყირგიზი იურისტი და პოლიტიკოსი. ყირგიზეთის პრეზიდენტი 2021 წლის 28 იანვარიდან. 2020 წლის 14 ოქტომბრიდან არის ყირგიზეთის პრემიერ-მინისტრი. 2005-2013 წლებში იყო ყირგიზეთის პარლამენტის წევრი. არის პოლიტიკური პარტია „მეკენჩილის“ წევრი. 2021 წლის საპრეზიდენტო არჩევნებში მიიღო ხმათა 79,20% (1 105 248 ხმა).
სქოლიო
კატეგორია:დაბადებული 6 დეკემბერი კატეგორია:დაბადებული 1968 კატეგორია:ყირგიზეთის პრემიერ-მინისტრები კატეგორია:ყირგიზეთის პრეზიდენტები
ბუდიონოვსკი
ბუდიონოვსკი — ქალაქი რუსეთის სტავროპოლის მხარეში, ბუდიონოვსკის რაიონის ადმინისტრაციული ცენტრი (მუნიციპალური ოლქი).
სახელწოდება
1799 წელს პავლე I-ის ბრძანებულებით დასახლებამ მიიღო ქალაქის სტატუსი „წმიდა ჯვრის“ სახელით (ხოლო სხვა წყაროს თქმით მითითებული იყო სომხური სახელი „კარაბაგლი“) ).
1935 წელს სსრკ ცენტრალური აღმასკომის განკარგულებით 29 აპრილი, ქალაქ პრიკუმსკს ეწოდა ბუდენოვსკი.
1957 წლის 14 ნოემბერი ცოცხალი ლიდერების დასახლებების აკრძალვის შესახებ ბრძანების გამოქვეყნებასთან დაკავშირებით, ქალაქ ბუდიონოვსკს ეწოდა პრიკუმსკი.
1973 წელს რსფსრ შეიარაღებული ძალების პრეზიდიუმის 30 ნოემბრის განკარგულებით, ქალაქ პრიკუმსკს დაერქვა ბუდენნოვსკი.
ქალაქის პირველი სახელი „წმინდა ჯვარი“ არის მემკვიდრეობა რუსეთის ჯვრის ციხიდან, რომელიც პეტრე I-მა დააარსა თერგის ქვედა ნაწილში 1722 წელს და დასახლებული იყო კაზაკებით, რომლებიც გადაყვანილნი არიან ქალაქ ტერკიდან მეორე (დაარსდა ჯერ კიდევ 1588 წელს). 1736 წელს წმინდა ჯვრის ციხე მიატოვეს. წმინდა ჯვრის ციხის სახელი, თავის მხრივ, განაგრძობს ბერძნული კოლონია სტავროპოლისიდან, რომელიც აქ ოდესღაც არსებობდა (თარგმნილია როგორც „ჯვრის ქალაქი“).
გეოგრაფია
ქალაქი მდებარეობს მდინარე კუმაზე, სტავროპოლიდან სამხრეთ-აღმოსავლეთით 220 კმ-ზე. ორი რკინიგზის სადგური განლაგებულია მინერალური წყლები და სტავროპოლი. უახლოესი საერთაშორისო აეროპორტი მდებარეობს ქალაქ მინერალურ წყლებში (გზატკეცილზე 125 კმ) და სტავროპოლის შპაკოვსკოეში (აეროპორტი) (200 კმ გზატკეცილზე).
ბუდიონოვსკი მდებარეობს ჩრდილოეთ კავკასიაში უნიკალურ გარდამავალ ზონაში სტეპიდან ნახევრად უდაბნოში, ევროპასა და აზიას შორის სადავო ბუფერში.
ჰავა არის მშრალი, ზომიერად კონტინენტური. ზაფხული გრძელდება მაისიდან სექტემბრამდე, ზამთარი - დეკემბრის მეორე დეკადიდან თებერვლის ბოლომდე და მარტის დასაწყისამდე.
ისტორია
1795 წელს სარატოვის პროვინციიდან ჩამოსახლებულებმა მიტოვებულ ძველი მაზჰარის დასახლების ადგილზე გაჩნდა სომხური სავაჭრო და ხელოსნური დასახლება, რომელმაც მოგვიანებით მიიღო სახელი კარაბაგლი.
1799 წლის 28 ოქტომბერს რუსეთის იმპერატორმა პავლე I-მა ხელი მოაწერა საგრანტო წერილს, რომლის თანახმად, დერბენტიდან ჩამოსულ სომხურ მოსახლეობას ნება დართეს ხელსაყრელი პირობებით დაეარსებინათ ქალაქი ძველ მადჯარებში და ეწოდებინათ მისთვის ჯვარი. XIX საუკუნის ბოლომდე ოფიციალურ სახელს ჩვეულებრივ თან ახლდა სომხური: წმიდა ჯვარი (კარაბაგლი). 1849 წელს სომხებმა მიიღეს უფლება ჰქონოდათ საკუთარი ეროვნული სასამართლო. 1859 წლის მონაცემებით, ქალაქში ცხოვრობდა 3839 ადამიანი (ყველა სომეხი), რომლებიც ძირითადად ვაჭრობით, ვენახებითა და მეღვინეობით იყვნენ დაკავებული. ამ დროს ქალაქში ორი სომხური ეკლესია იყო.
1873 წელს პროვინციულ ქალაქში არსებობდა 3 სომხური ეკლესია, 1 სკოლა, 12 მაღაზია, 40 მარანი, 1 წყლის წისქვილი, 471 სახლი. მოსახლეობის რაოდენობაა 3783 (1945 კაცი და 1838 ქალი). ამასთან, დასახლება უკიდურესად ნელი და უნებლიე იყო და დიდი ხნის განმავლობაში ქალაქი პატარა სოფელი იყო.
ქალაქის განვითარების სტიმული მისცა 1883 წელს მართმადიდებლური მამაი-მაჯარის აღდგომის მონასტრის ფონდმა და რუსი და უკრაინელი კოლონისტების მნიშვნელოვანი ნაკადი. 1910 წელს მან მიიღო ქვეყნის ქალაქის სტატუსი.
1920 წელს წმინდა ჯვრის ქალაქს სახელი ეწოდა პრიკუმსკში (მდინარე კუმაზე მდებარეობის გამო), ხოლო 1935 წელს - ბუდენნოვსკში (საბჭოთა სამხედრო ლიდერის სემიონ მიხაილოვიჩ ბუდიონის სახელით, რომელიც იმავე წელს პრიკუმეს ეწვია). 1957 წელს პრიკუმსკის სახელი დაუბრუნდა ქალაქს, ხოლო 1973 წელს მას კვლავ დაერქვა ბუდენნოვსკი.
საბჭოთა პერიოდში ბუდიონოვსკი გახდა სტავროპოლის ტერიტორიის აღმოსავლეთ ნაწილის დიდი სამრეწველო და კულტურული ცენტრი, განსაკუთრებით განვითარდა ქიმიური მრეწველობა.
1995 წლის ივნისში მას თავს დაესხა დაჯგუფება შამილ ბასაევის მეთაურობით, რამაც ფართო საზოგადოებრივი აღშფოთება გამოიწვია ქვეყნის მასშტაბით.
სტავროპოლის ტერიტორიის: პიატიგორსკის, კისლოვოდსკის, ჟელეზნოვოდსკისა და გეორგიევსკის სხვა ქალაქებთან ერთად ბუდიონოვსკი შედიოდა რუსეთის ფედერაციის ისტორიული ქალაქების ჩამონათვალში.
2020 წლის 16 მარტამდე ჩამოყალიბდა ქალაქ ბუდენინოვსკის მუნიციპალური წყობა, ქალაქური დასახლების სტატუსით, როგორც ბუდიონოვსკის მუნიციპალური ოლქის ნაწილი.
მოსახლეობა
2019 წლის 1 იანვრის მონაცემებით, მოსახლეობის რაოდენობის მიხედვით, ქალაქი რუსეთის ფედერაციის 1115 ქალაქიდან 263-ე ადგილზე იყო.
გენდერული შემადგენლობა
2010 წლის მოსახლეობის საყოველთაო აღწერის შედეგების მიხედვით, იყო 30 918 კაცი (47,84%) და 33 706 ქალი (52,16%).
ლიტერატურა
=რესურსები ინტერნეტში==
სქოლიო
კატეგორია: კავკასიის ქალაქები კატეგორია: სტავროპოლის მხარე კატეგორია: კავკასია
გვერგიშერი
გვერგიშერი — მთა საქართველოში, სამეგრელო-ზემო სვანეთის მხარეში, მესტიის მუნიციპალიტეტში. მდებარეობს სვანეთის კავკასიონზე, მდინარეების ნაკრისა და ნენსკრის წყალგამყოფ შდავლერის ქედზე. სიმაღლე 3299 მ. აგებულია კამბრიულისწინა და პალეოზოური გრანიტოიდებითა და კრისტალური ფიქლებით. ახასიათებს ნივალური ლანდშაფტი.
ლიტერატურა
კატეგორია:სამეგრელო-ზემო სვანეთის მხარის მთები
ისკანდერ ალიევი
ისკანდერ ალი ოღლუ ალიევი (İskəndər Əli oglu Əliyev; 1906-1972) - საბჭოთა აზერბაიჯანის ეკონომიკოსი, აზერბაიჯანის სსრ მსუბუქი მრეწველობის სახალხო კომისარი, სსრკ-ს პირველი მოწვევის უმაღლესი საბჭოს დეპუტატი, აზერბაიჯანში სტალინის პოლიტიკური რეპრესიების მსხვერპლი.
ბიოგრაფია
ისკანდერ ალი ოღლუ ალიევი დაიბადა 1906 წელს რუსეთის იმპერიის ელიზავეტპოლის გუბერნიის ქალაქ შუშაში. მას მშობლები ადრეულ ასაკში გარდაეცვალა და ამიტომ იგი გაზარდა უფროსმა ძმამ, რომელიც ბაქოში გაემგზავრა საბუნჩუს რაიონის ნავთობის საბადოებში სამუშაოდ. თუმცა, შემდეგ ძმასთან კავშირი დაიკარგა და ახალგაზრდა ალიევი აზერბაიჯანის სსრ კასუმ-ისმაილოვის (ახლანდელი გორანბოი) რაიონის სოფელ გორანბოიში აღმოჩნდა, სადაც 13 წლის ასაკიდან მუშაობდა ფერმაში მუშად. უკვე იმ დროს მან დაიწყო სოციალური საქმიანობა ფერმის მუშაკთა პროფკავშირში.
დაწყებითი და უმაღლესი განათლება ისკანდერ ალიევმა ბაქოში მიიღო. 1933-1934 წლებში გაიარა კვალიფიკაციის ამაღლების კურსები მოსკოვში, სსრკ-ს მსუბუქი მრეწველობის სახალხო კომისარიატის სავაჭრო დეპოების თანამშრომლებისთვის.
1926 წელს გადავიდა განჯაში. იქ მუშაობდა მუშად. 1928 წელს გახდა განჯის დეპოს ადგილობრივი კომიტეტის აღმასრულებელი მდივანი. 1929-30 წლებში აირჩიეს განჯის რკინიგზის მუშაკთა პროფკავშირის რაიონული კომიტეტის კულტურის განყოფილების უფროსად, შემდეგ კი მისი თავმჯდომარე გახდა.
1930 წელს ალიევი გადავიდა ბაქოში. მუშაობდა სხვადასხვა თანამდებობებზე. იყო წარმოებისა და ტექნიკური პროპაგანდის სექტორის ხელმძღვანელი. 1932 წელს გადაიყვანეს სამუშაოდ აზერბაიჯანის სსრ-ის მსუბუქი მრეწველობის სახალხო კომისარიატში, სადაც 1933 წლამდე მუშაობდა ინსტრუქტორად.
1937 წლის 11 აგვისტოს დაინიშნა მსუბუქი მრეწველობის სახალხო კომისრის მოადგილედ, ხოლო 1937 წლის 2 ნოემბერს აზერბაიჯანის სსრ-ის მსუბუქი მრეწველობის სახალხო კომისარად.
1937 წლის 12 დეკემბერს აირჩიეს სსრკ პირველი მოწვევის უმაღლესი საბჭოს ეროვნებათა პალატის დეპუტატად, სადაც მონაწილეობა მიიღო მის პირველ სესიაში 1938 წლის იანვარში. დეპუტატობის პერიოდში იმოგზაურა აზერბაიჯანის სსრ რეგიონებში, სადაც გამართა შეხვედრები ამომრჩევლებთან.
ისკანდერ ალიევი აზერბაიჯანში პოლიტიკური რეპრესიების მსხვერპლი გახდა. 1938 წლის 1 ივნისს იგი დააპატიმრეს კონტრრევოლუციური საქმიანობის შეთითხნილი ბრალდებით.
1954 წლის დეკემბერში სტალინის გარდაცვალების შემდეგ ალიევმა განცხადებით მიმართა ცენტრალურ კომისიას „კონტრრევოლუციური დანაშაულისთვის“ გასამართლებული საქმეების განხილვისათვის. ამ საქმეზე ბრალდებულთა მიმართ სამხედრო ტრიბუნალის 1941 წლის 30 აგვისტოს განაჩენი გაუქმდა ახლად აღმოჩენილი გარემოებების გამო და ამ პირების მიმართ სისხლისსამართლებრივი დევნა შეწყდა მტკიცებულებების არარსებობის გამო.
1956 წელს დაუბრუნდა ეკონომიკურ საქმიანობას. დაინიშნა აზერბაიჯანის სსრ-ის სახელმწიფო აგრარული მრეწველობის ხილითა და ბოსტნეულით ვაჭრობის დეპარტამენტის უფროსად. 1959 წელს გახდა აზერბაიჯანის სსრ საიუველირო ვაჭრობის ხელმძღვანელი. 1964 წელს პენსიაზე გავიდა. 1972 წლის 30 იანვარს ბაქოში გარდაიცვალა.
ისკენდერ ალიევს ცოლი და სამი შვილი ჰყავდა - რენა, ფუადი და არიფი. პატიმრობის შემდეგ ის ოჯახს დაუბრუნდა.
ნანა ძაგნიძე
ნანა ძაგნიძე (დ. 1 იანვარი, 1987) — ქართველი მოჭადრაკე, დიდოსტატი (2008). მოქმედი მსოფლიო ჩემპიონი სწრაფ ჭადრაკში. ევროპის ჩემპიონი პირად ჩათვლაში (2017), ოლიმპიური ჩემპიონი გუნდურ (2008) და პირად ჩათვლაში (2014).
ახალგაზრდული მიღწევები
საერთაშორისო ასპარეზზე ნანამ თავისი პირველ მნიშვნელოვან ტურნინზე დიდი წარმარტებით იასპარეზა, მოიპოვა რა ოქროს მედალი 1999 წლის მსოფლიოს ჩემპიონატზე 12 წლამდე გოგონათა შორის. 2003 წელს ძაგნიძემ უკვე 20 წლამდე გოგონათა შორის იპირველა, საბოლოო რეიტინგში კი ორი ქულით გაასწრო კონკურენტებს.
პროფესიონალური კარიერა
2008 წელს ნანა დრეზდენის საჭადრაკო ოლიმპიადის გამარჯვებული გახდა გუნდური ჩათვლაში, საქართველოს ნაკრებში მასთან ერთად მაია ჩიბურდანიძე, ლელა ჯავახიშვილი, მაია ლომინეიშვილი და სოფიკო ხუხაშვილი ირიცხებოდნენ. ძაგნიძე ქართველთა გუნდის ყველაზე შედეგიანი მოთამაშე იყო ქართული ჭადრაკის ლეგენდის მაია ჩიბურდანიძის შემდეგ.
2015 წლის ოქტომბერში ევროპის საკლუბო ჩემპიონატზე, რომელიც მაკედონიის დედაქალაქ სკოპიეში ჩატარდა ზედიზედ მეორედ მოიპოვა ჩემპიონის ტიტული ბათუმურმა კლუბმა "ნონამ". გუნდის შემადგენლობაში ნანა ძაგნიძე, ბელა ხოტენაშვილი, ნინო ბაციაშვილი, ლელა ჯავახიშვილი და მირანდა მიქაძე თამაშობდნენ (მწვრთნელი - დავით ჯოჯუა, კაპიტანი - მარიკა ჯაფარიძე). ქართველმა მოჭადრაკეებმა შვეიცარიული სისტემით გამართულ ევროპის საკლუბო ჩემპიონატზე, სადაც 12 კლუბი მონაწილეობდა, 7 ტურში ყველა შეხვედრაში გაიმარჯვეს და ქულათა მაქსიმუმი - 14 ქულა მოაგროვეს. მე-2 ადგილი მაკედონიის გუნდმა "გამბიტმა" დაიკავა, მე-3 ადგილზე კი რუსეთის წარმომადგენელი "უგრა" გავიდა.
2017 წლის აპრილში ლატვიის დედაქალაქ რიგაში გამართულ ევროპის ქალთა ინდივიდუალურ ჩემპიონატზე ნანა ძაგნიძემ პირველი ადგილი დაიკავა და საქართველოს ისტორიაში პირველი ქალი მოჭადრაკე გახდა, რომელმაც ევროპის ჩემპიონობა მოიპოვა. ქართველმა დიდოსტატმა 11 შესაძლებლიდან 8,5 ქულას მოუყარა თავი და ნახევარი ქულით გაუსწრო მეორე-მესამე ადგილზე გასულ რუს დიდოსტატებს: ალექსანდრა გოლიაჩკინასა და ალისა გალიამოვას. ქუთაისელმა დიდოსტატმა საწყისი სამი პარტია (მამეჯაროვა, ბაბი, პაპი) უპრობლემოდ მოიგო. შემდეგ ანა მუზეჩუკს და ოლგა ზიმინას დაუზავდა, რასაც ევროპის ექს-ჩემპიონ თურქ ეკატერინე ატალიკთან გამარჯვება მოჰყვა. დარჩენილი ხუთი პარტიიდან, ძაგნიძემ ორი მოიგო (დანიელიანი, სოცკო), სამში კი ყაიმი დააფიქსირა (გორიაჩკინა, პოგონინა), მათ შორის, მსოფლიოს ექსჩემპიონ მარია მუზეჩუკთან.
2017 წლის ნოემბერში ბათუმის საჭადრაკო კლუბმა ნონამ 11 მატჩქულით (17,5 პარტიებში აღებული ქულა) ევროპის საკლუბო ჩემპიონატზე ანტალიაში ოქრო მოიპოვა. კლუბ ნონას შემადგენლობაში თამაშობდნენ: ნანა ძაგნიძე, ჰარიკა დრონავალი (ინდოეთი), ნინო ბაციაშვილი, ბელა ხოტენაშვილი და სალომე მელია.
ამავე წლის დეკემბერში ნანამ, საუდის არაბეთის დედაქალაქ ელ-რიადში მსოფლიოს ჩემპიონატზე ელვისებურ ჭადრაკში გაიმარჯვა. ქართველმა დიდოსტატმა 16,5 ქულა დააგროვა და ნახევარი ქულით გაასწრო მეორე ადგილზე  გასულ ვალენტინა გუნინას (რუსეთი), მესამე ადგილზე კი 14 ქულით ჟუ ვენჟუნი (ჩინეთი) განთავსდა.
2018 წლის ევროპის ინდივიდუალურ ჩემპიონატზე, რომელიც სლოვაკეთის ქალაქ ვისოკე ტატრიში გაიმართა ძაგნიძემ ტიტულის დაცვა ვერ მოახერხა და მეორე ადგილს დასჯერდა. 11 ტურის შემდეგ, ნანამ რვა ქულა დააგროვა და ერთი ქულით ჩამორჩა რუს ვალენტინა გუნინას, რომელმაც მესამედ მოიპოვა ტიტული.
პირადი ცხოვრება
მინი|278x278პქ|ძაგნიძე მეუღლესთან ერთად 2017 წელს ნანა ძაგნიძე დაიბადა 1987 წლის 1 იანვარს ქუთაისში. ჭადრაკის თამაში 5 წლის ასაკიდან დაიწყო და თავიდანვე მრავალი წარმატება მოიპოვა. სკოლის დამთავრების შემდეგ სწავლობდა თბილისის სახელმწიფო უნივერსიტეტის საერთაშორისო ურთიერთობების ისტორიის ფაკულტეტზე. პარალელურად სწავლობდა თბილისის დავით აღმაშენებლის სახელობის უნივერსიტეტში, აქვს იურისტის დიპლომი.
ჰყავს მეუღლე, ყოფილი მოჭადრაკე შალვა კაკულია, რომელთანაც 2011 წლის ივნისში დაქორწინდა. წყვილს ჰყავს ორი ვაჟიშვილი ნიკოლოზი (2012) და გიორგი (2014).
2017 წელს მიენიჭა ვანის საპატიო მოქალაქის წოდება, 2018 წლის დასაწყისში დაასახელეს საქართველოს 2017 წლის საუკეთესო სპორტსმენად არაოლიმპიურ სახეობებში, საქართველოს ჭადრაკის ფედერაციის გენერალურმა სპონსორმა, სოკარ ენერჯი ჯორჯიამ კი, საზეიმო შეხვედრა გაუმართა.
სქოლიო
კატეგორია:ქართველი მოჭადრაკეები კატეგორია:ჭადრაკის დიდოსტატები კატეგორია:დაბადებული 1987 კატეგორია:ქუთაისში დაბადებულები კატეგორია:დაბადებული 1 იანვარი კატეგორია:ქალები სპორტში
ტააპაკა
მინი|მარჯვნივ|250პქ|ვულკანი ტააპაკა ტააპაკა (Taapaca) – ვულკანი ანდების მთებში, ჩილეს ჩრდილოეთ ნაწილში, პერუს საზღვართან. მდებარეობს არიკა და პარინაკოტის რეგიონში. სიმაღლე ზღვის დონიდან – 5860 მ. ბოლო აქტიურობა დაფიქსირებულია 2000 წლის წინ.
რესურსები ინტერნეტში
კატეგორია:ჩილეს ვულკანები
ნერეისისებრნი
ნერეისისებრნი (Nereidae), მრავალაჯაგრიანი ჭიების ოჯახი, მათი სხეულის სიგრძე 4-90 სმ (უფრო ხშირად 5-10 სმ) აღწევს. ოჯახში დაახლოებით 350 სახეობაა. ბინადრობენ ზღვის სანაპირო ზოლის სოროებში. ნერეისისებრნი თევზების, გამრავლების პერიოდში კი — ფრინველების საკვებია. 1939-1941 წლებში აზოვის ზღვის ნერეისი (Nereis diversicolor) მასობრივად გადმოასახლეს კასპიის ზღვაში ზუთხისებრი და სხვა თევზების საკვებად.
ლიტერატურა
კატეგორია:რგოლოვანი ჭიები
საქართველოს საფეხბურთო თასი 1994-1995
საქართველოს თასი 1994-95 — საქართველოს თასის მეხუთე გათამაშება ფეხბურთში. გამარჯვებული გახდა თბილისის „დინამო“, რომელმაც ფინალში ბათუმის „დინამო“ დაამარცხა, ანგარიშით 1–0.
რესურსები ინტერნეტში
კატეგორია:საქართველოს საფეხბურთო თასი
საველევკა (კუიურგაზის რაიონი)
საველევკა (Савельевка; Савельевка) — სოფელი რუსეთის ფედერაციაში, ბაშკირეთის რესპუბლიკის კუიურგაზის რაიონში.
2010 წლის მონაცემებით სოფელში ცხოვრობს 40 ადამიანი. რაიონულ ცენტრ ერმოლაევოდან დაშორებულია 21 კილომეტრით. უახლოესი რკინიგზის სადგურია ერმოლაევო, რომელიც დაშორებულია 21 კმ-ით.
2002 წლის აღწერის მიხედვით მოსახლეობის უმრავლესობას რუსები (84%) შეადგენენ.
სქოლიო
კატეგორია:კუიურგაზის რაიონის სოფლები
რასელის ჯგუფი
რასელის ჯგუფი (The Russell Group) — ბრიტანეთის 24 წამყვანი კვლევითი უნივერსიტეტის ასოციაცია, დაარსებული 1994 წელს. რასელის ჯგუფს ხშირად განიხილავენ როგორც ამერიკის აივი ლიგის ბრიტანულ ეკვივალენტს.
რასელის ჯგუფი დააარსეს იმ უნივერსიტეტებმა, რომლებიც ერთად ყოველწლიურად ბრიტანეთში კვლევითი გრანტების და საკონტრაკტო ფონდების ორ-მესამედს იღებენ. ჯგუფის ერთ-ერთი მთავარი მიზანია ამ ოცი უნივერსიტეტის და მათი სტუდენტების ინტერესების ლობირება ბრიტანეთის მთავრობასთან, პარლამენტთან და სხვა ორგანიზაციებთან ოფიციალური, სამუშაო ურთიერთობის ჩამოყალიბების გზით. ჯგუფის წევრი უნივერსიტეტების უმრავლესობა (18 უნივერსიტეტი 20-დან) არის ბრიტანეთის წამყვანი უნივერსიტეტი აკადემიური რეიტინგის და მათ მიერ მოპოვებული კვლევითი გრანტების რაოდენობის მიხედვით.
სქოლიო
კატეგორია:გაერთიანებული სამეფოს საგანმანათლებლო დაწესებულებები
USS Mount Whitney (LCC-20)
USS Mount Whitney (LCC/JCC 20) — აშშ-ის ფლოტის ამფიბიური კლასის სამხედრო გემი; მეექვსე ფლოტის საფლანგო ხომალდი. ამავე დროს ის ნატოს ქვედანაყოფ Joint Command Lisbon-ისა და ნატოს სარდლობის განკარგულებებს ასრულებს. წარსულში, ოთხი წლის მანძილზე იგი მსახურობდა როგორც COMSTRIKFLTLANT მეორე ფლოტში.
1969 წლის 1 იანვარს კლასიფიცირდა როგორც LCC-20, 8 იანვარს კი გადასაწყობად გადაეცა ვირჯინიის გემთმშენებელ Newport News Shipbuilding-ს.
ეტიმოლოგია
გემს სახელი ეწოდა კალიფორნიაში მდებარე სიერა-ნევადის მასივის უიტნის მთისგან. უიტნის მთა აშშ-ის ერთ-ერთი უმაღლესი მწვერვალია და მისი სიმაღლე ზღვის დონიდან 4 421 მეტრს შეადგენს.
შესაძლებლობები
200px|მინიატიურა|მარცხნივ|ხომალდის ემბლემა კონტროლის, კომუნიკაციების, კომპიუტერების, სადაზვერვო მოწყობილობების (C4I) თვალსაზრისით, Mount Whitney ერთ-ერთი საუკეთესო გემია.
გემს შეუძლია გადასცეს და მიიღოს საიდუმლო ინფორმაციების დიდი მოცულობა დედამიწის ნებისმიერი წერტილიდან, რისთვისაც იყენებს HF, UHF, VHF და SHF (სატელიტური კომუნიკაციები) საკომუნიკაციო არხებს.
2008 წლის აგვისტოში, რუსეთ-საქართველოს ომის დროს Mount Whitney ჰუმანიტარული მისიით შავ ზღვაში გაიგზავნა, რის შემდეგაც ის ნატოს პირველი გემი გახდა, რომელის საქართველოში, ფოთის პორტში შევიდა.
რესურსები ინტერნეტში
<ul> <li>1971 </li> <li>1972 </li> <li>1973 </li> <li>1974 </li> <li>1975 </li> <li>1976 </li> <li>1977 </li> <li>1978 </li> <li>1979 </li> <li>1980 </li> <li>1981 </li> <li>1982 </li> <li>1984 </li> <li>1984 </li> <li>1985 </li> <li>1986 </li> <li>1987 </li> <li>1988 </li> <li>1989 </li> <li>1990 </li> <li>1991 </li> <li>1992 </li> <li>1993 </li>
<li>1994 </li> <li>1995 </li> <li>1996 </li> <li>1997 </li> <li>1998 </li> <li>1999 </li> <li>2000 </li> <li>2001 </li> <li>2002 </li> <li>2004 </li> </ul>
სქოლიო
კატეგორია:აშშ-ის სამხედრო საზღვაო ძალები კატეგორია:აშშ-ის სამხედრო გემები
ბილობა-რიცი
ბილობა-რიცი (ლათ extractum ginko bilobae)- მცენარეული წარმოშობის პრეპარატი.
შემადგენლობა
პრეპარატის ერთი კაფსულა შეიცავს 40მგ ginko bilobae-ს ფოთლების მშრალ სტანდარტიზებულ ექსტრაქტს: 24% გინკგოს ჰეტეროზიდები (Ginkgo flavon glycosides) და 6% გიკგოლიდ-ბილობალიდები (Terpene lactones)
მოქმედების მექანიზმი
ექსტრაქტის აქტიური ნივთიერებები - ფლავონოიდური გლიკოზიდები, გინკგოლიდები და ბილაბოლიდები აუმჯობესებენ სისხლის მიმოქცევას და მის რეოლოგიურ მახასიათებლებს, აფართოებენ სისხლძარღვებს, აფერხებენ თრომბოციტების აგრეგაციას. პრეპარატი ახდენს მეტაბოლური პროცესების ნორმალიზებას, ახასიათებს ქსოვილებზე ანტიჰიპოქსიური მოქმედება. აუმჯობესებს თავის ტვინში სისხლის მიმოქცევას, ჟანგბადისა და გლუკოზის მიწოდებას, ასევე კიდურებში სისხლის მიმოქცევას. აქვს გამოხატული შეშუპების საწინააღმდეგო მოქმედება თავის ტვინსა და პერიფერიულ ქსოვილებზე.
უკუჩვენება
პრეპარატის კომპონენტებისადმი მომატებული მგრძნობელობა.
უსაფრთხოების ზომები
ორსულობისა და ლაქტაციის პერიოდში პრეპარატის მიღება არ არის რეკომენდებული, თუმცა, დადგენილი არ არის ნაყოფზე მისი უარყოფითი გავლენა.
დოზირება და მიღების წესი
ინიშნება თითო კაფსულა დღეში სამჯერ ჭამის შემდეგ. მდგომარეობის გაუმჯობესება აღინიშნება ერთი თვის შემდეგ. მკურნალობის ხანგრძლივობა სამი თვე.
გვერდითი მოვლენები
იშვიათად - კუჭ-ნაწლავის ტრაქტის ფუნქციის დარღვევა, თავის ტკივილი, კანზე გამონაყარი.
ვარგისიანობა და შენახვის პირობები
პრეპარატის ვარგისიანობის ვადაა 2 წელი, ინახება 10-15 oC ტემპერატურაზე, სინათლისგან დაცულ, მშრალ, ბავშვებისთვის ხელმიუწვდომელ ადგილზე!
გამოშვების ფორმა
შეფუთვაში 20 კაფსულა, თითო 40 მგ.
დანიშნულება
ექიმის რეცეპტის გარეშე!
კატეგორია:მედიცინა
ჯობრია
ჯობრია, სოფელი აფხაზეთის ავტონომიურ რესპუბლიკაში, ოჩამჩირის მუნიციპალიტეტში (აძუბჟის თემი), შავი ზღვის სანაპიროზე, მდინარე კოდორის მარცხენა ნაპირას. ზღვის დონიდან 50 მ, ოჩამჩირიდან 35 კმ. 2008 წლიდან ოკუპირებულია რუსეთის ფედერაციის მიერ
ლიტერატურა
კატეგორია:აძუბჟის თემის სოფლები
ავღანეთი 1968 წლის ზაფხულის ოლიმპიურ თამაშებზე
ავღანეთმა ზაფხულის ოლიმპიურ თამაშებზე მეექვსედ 1968 წელს, მექსიკის დედაქალაქ მეხიკოში იასპარეზა. ნაკრები წარმოდგენილი იყო 5 სპორტსმენით, სპორტის ერთ სახეობაში. ამ ოლიმპიადაზე მათ ვერცერთი მედლის მოპოვება ვერ შეძლეს.
რესურსები ინტერნეტში
კატეგორია:ქვეყნები 1968 წლის ზაფხულის ოლიმპიურ თამაშებზე კატეგორია:ავღანეთი ზაფხულის ოლიმპიურ თამაშებზე კატეგორია:აზიის ქვეყნები ზაფხულის ოლიმპიურ თამაშებზე
ყორანი
ყორანი (Corvus corax) — ფრინველი ბეღურასნაირთა რიგისა. მისი სხეულის სიგრძე 65 სმ აღწევს. ფერად შავი, ლურჯი ან მწვანე, ლითონისებრი ბზინვარება დაკრავს. გავრცელებულია ევროპაში, აზიაში (გარდა სამხრეთ-აღმოსავლეთისა), ჩრდილოეთ აფრიკასა და ჩრდილოეთ და ცენტრალურ ამერიკაში. საქართველოში ყველგან გვხვდება, მჭიდროდ დასახლებული ადგილების გარდა. ზამთარში მცირერიცხოვანი გუნდებით ნომადობს. ბუდეს იკეთებს ხეზე, კლდეზე, მდინარის ციცაბო ნაპირზე, მაღალ შენობაზე (ზოგჯერ იმავე ბუდეს თაობებიც იყენებენ). დებს 4–5 (7-მდე) კვერცხს, ინკუბაცია გრძელდება 21 დღე-ღამეს. პოლიფაგია, მაგრამ ძირითადად მძორით იკვებება.
ლიტერატურა
კატეგორია:ყორანი
ჩუპიკინია
ჩუპიკინია (Chupiquiña) – ვულკანი ანდების მთებში, ჩილეს ჩრდილოეთ ნაწილში, პერუსა და ჩილეს  საზღვარზე. მდებარეობს არიკა და პარინაკოტის რეგიონში. სიმაღლე ზღვის დონიდან – 5784 მ. ვულკან ტაკორასთან ერთად სედის ორმაგი ვულკანების ჯგუფში. იგი დაფარულია მუდმივი თოვლითა და ყინულით 5500 მ სიმაღლიდან.
რესურსები ინტერნეტში
კატეგორია:ჩილეს ვულკანები
პოსანკო
პოსანკო (Pozanco) — მუნიციპალიტეტი ესპანეთში, შედის კასტილია და ლეონის ავტონომიური გაერთიანების ავილის პროვინციის დე-ავილის კომარკის შემადგენლობაში. ფართობი — 11 კმ². მოსახლეობა — 49 კაცი (2022 წ.).
სქოლიო
კატეგორია:ავილის მუნიციპალიტეტები
Gemmula hawleyi
Gemmula hawleyi — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
კატეგორია:მუცელფეხიანები
რონალდო
რონალდო ლუის ნაზარიო დე ლიმა (Ronaldo Luís Nazário de Lima; 18 სექტემბერი, 1976) — ყოფილი ბრაზილიელი ფეხბურთელი. ფეხბურთის სპეციალისტებისა და გულშემატკივრების მიერ მიჩნეულია მსოფლიოს ყველა დროის ერთ-ერთ საუკეთესო ფეხბურთელად. ბრაზილიელს ორჯერ აქვს მოგებული ოქროს ბურთი — 1997 და 2002 წლებში. რონალდო ზინედინ ზიდანთან ერთად, ერთადერთი ფეხბურთელია, რომელსაც სამჯერ აქვს მოგებული ფიფა-ს წლის ფეხბურთელის ჯილდო და ამ მაჩვენებლით მხოლოდ ლიონელ მესის და კრიშტიანუ რონალდუს ჩამორჩება. 1999 წელს Placar-ის ვერსიით XX საუკუნის 100 საუკეთესო ფეხბურთელს შორის 83-ე ადგილზე დასახელდა. ბრაზილიური ფეხბურთის მუზეუმის დიდების დარბაზის წევრი.
სახელი რონალდო ექიმ რონალდო ვალენტეს პატივსაცემად დაარქვეს. მისი და — იონე და ძმა — ნელინიო კი მას „დადადოს“ ეძახიან.
ადრეული წლები
ბევრი ვარსკვლავის მსგავსად, რონალდოც ღარიბ–ღატაკ ოჯახში დაიბადა და გაიზარდა. მამამისი ნელიო ნაზარიო დე ლიმა იმხანად სატელეფონო კომპანია „ტელირში“ მუშაობდა, დედა სონი დოს სანტოს ბარატა კი პიცერიაში დამლაგებელი იყო. ოთხი წლის ასაკში რონალდომ მამისგან სანუკვარი საჩუქარი – ტყავის ბურთი მიიღო და მას შემდეგ ის ბურთის გარეშე აღარავის უნახავს. ბიჭუნას მოზრდილები ახლოს არ იკარებდნენ და მას ისღა დარჩენოდა, თავის საყვარელ ტყავის ბურთთან განმარტოვებულიყო... რონალდოს სკოლა არასოდეს იზიდავდა, მას ქუჩაში ყოფნა ერჩივნა. გავიდა დრო, რონალდო ყოველდღიურად საოცარი მონდომებით ვარჯიშობდა – პასებს, დარტყმებს ამუშავებდა. თავს არ ზოგავდა. მისგან რაკეტასავით სწრაფი, ნებისმიერი ეზოს გუნდისთვის სასურველი ფეხბურთელი დადგა.
ადრეული კარიერა
1988 წელს რონალდომ თავის პირველ გუნდში „ვალკუერეში“ დაიწყო თამაში. რაოდენ უცნაურადაც უნდა მოგეჩვეოთ, ის მეკარე იყო. თუმცა, მეკარის ხელთათმანებზე მეტად მას თავდასხმაში თამაში იზიდავდა და რადგან გოლების გატანის შნოც აღმოაჩნდა, მწვრთვნელებმა კარი სხვას ჩააბარეს. მალე რონალდოს ცხოვრებაში გარდამტეხი მომენტი დადგა. ეს „ვასკო და გამასთან“ მატჩში მოხდა. „ვალკუერემ“ მეტოქე რონალდოს გოლების წყალობით დაამარცხა. ეს ამბავი გუნდ „სოციალ რამოსის“ ხელმძღვანელს არ გამოპარვია, რომელმაც ფეხბურთელის დედის წინააღმდეგობის მიუხედავად, მისი გადაბირება მოახერხა.
პირველმა დიდმა წარმატებამაც არ დააყოვნა. რონალდო ქვეყნის 17–წლამდე ასაკის ბავშვთა ნაკრებში მოხვდა და კოლუმბიაში გამართულ სამხრეთ ამერიკის ჭაბუკ ნაკრებთა ჩემპიონატის საუკეთესლ ფეხბურთელი გახდა. საერთაშორისო არენაზე ასეთი შთამბეჭდავი დებიუტის შემდეგ ფეხბურთელი მისმა მფლობელებმა – პიტამ და მარტინსმა, რომლებსაც იგი 7500 დოლარად ჰყავდათ ნაყიდი, „კრუზერიოს“ 50 000 დოლარად მიჰყიდეს.
პსვ — ბარსელონა
ჰოლანდიურ „პსვ-ში“ გადასვლა რონალდოს კარიერაში უდავოდ დიდი ნახტომი იყო. „პსვ–ს“ მენეჯერს, არნესენს, ხოტბა შეასხეს, ყოჩაღ თქვენ, ასეთი ნიჭიერი ფეხბურთელი რომ აღმოაჩინეთო. ამაზე არნესენმა განაცხადა, რონალდოს შეძენას ტყუილად მილოცავთ, ასეთ ნიჭიერ ფორვარდს ბებიაჩემიც კი დაინახავდაო. რონალდო კომპანია „ნაიკმაც“ შენიშნა და სპონსორად მოევლინა, არადა, მანამდე სულ რაღაც ერთი წლის წინ ბრაზილიელს „ნაიკის“ ბუცების შესაძენი ფულიც კი არ ჰქონდა.
1996 წელს რონალდო ამერიკაში, ატლანტის ოლიმპიადაზე გაემგზავრა. ბრაზილიის ნაკრები მესამე ადგილზე გავიდა,რონალდო კი გუნდის რიგებში ერთ–ერთი საუკეთესო მოთამაშე გახდა. შედეგად, ფეხბურთელის შეძენით კატალონიური „ბარსელონა“ დაინტერესდა და რონალდო 20 მილიონ დოლარად კატალონიაში გაემგზავრა.
„ბარსასთან“ რონიმ მილიონიანი კონტრაქტი გააფორმა, პარალელურად „ნაიკმაც“ სასწრაფოდ მიიღო ზომები. ბრაზილიელის სპონსორობას ხომ უკვე ბევრი ცნობილი ფირმა ნატრობდა. იმ პერიოდიდან მსოფლიოში „რონალდომანია“ დაიწყო.
ინტერი
„ინტერმა“, მილანმა და იტალიამ რონალდო პირველივე დღიდან შეიყვარა. სერია ა–ში შესრულებული მეორე ჰეთ–თრიკის შემდეგ, ფანებმა რონალდოს „ფენომენი“ შეარქვეს. პირველ „ინტერულ“ სეზონში მან უამრავი ჯილდო მოიპოვა: ოქროს ბუცი, ოქროს ბურთი და ფიფა-ს წლის ფეხბურთელის ტიტული.
მსოფლიოს 1998 წლის ჩემპიონატზე რონალდო ბრაზილიის ნაკრების მთავარი იმედი იყო.
კორეა–იაპონიაში გამართული მსოფლიო ჩემპიონატი, რომელიც მეტად სკანდალური გამოდგა, ბრაზილიის ნაკრების ტრიუმფით დასრულდა. რონალდომ თავისი შესანიშნავი თამაშის წყალობით ყველა განაცვიფრა და 8 გატანილი გოლით ტურნირის საუკეთესო ბომბარდირი გახდა.
რეალ მადრიდი — მილანი
2002 წლის მსოფლიოს ჩემპიონატის შემდეგ რონალდო „რეალ მადრიდში“ გადავიდა. „სამეფო კლუბმა“ მისი შეძენა 50 მილიონად შეძლო. „რეალში“ რონალდომ ოთხი შესანიშნავი სეზონი ჩაატარა. 2006 წლის მუნდიალზე მან კიდევ ერთხელ გაიბრწყინა, 3 გოლი გაიტანა და მსოფლიო რეკორდი დაამყარა მსოფლიო ჩემპიონატების ისტორიაში გატანილი 15 გატანილი გოლით. ჩემპიონატის დასრულების შემდეგ „რეალში“ არცთუ წარმატებით თამაშობდა, ამიტომ 2007 წლის თებერვალში 7,5 მილიონის სანაცვლოდ „მილანში“ გადავიდა და გოლების გატანაც დაიწყო.
სქოლიო
კატეგორია:დაბადებული 18 სექტემბერი კატეგორია:დაბადებული 1976 კატეგორია:ბრაზილიელი ფეხბურთელები კატეგორია:კორინთიანსის ფეხბურთელები კატეგორია:ერედივიზიის ფეხბურთელები კატეგორია:ეინდჰოვენის პსვ-ს ფეხბურთელები კატეგორია:ესპანეთის პრიმერა დივიზიონის ფეხბურთელები კატეგორია:ბარსელონის ფეხბურთელები კატეგორია:მადრიდის რეალის ფეხბურთელები კატეგორია:სერია A-ს ფეხბურთელები კატეგორია:მილანის ფეხბურთელები კატეგორია:მილანის ინტერის ფეხბურთელები კატეგორია:ოქროს ბურთის მფლობელები კატეგორია:ბრაზილიის ნაკრების ფეხბურთელები კატეგორია:1994 წლის მსოფლიო საფეხბურთო ჩემპიონატის ფეხბურთელები კატეგორია:1995 წლის კოპა ამერიკის ფეხბურთელები კატეგორია:1997 წლის კოპა ამერიკის ფეხბურთელები კატეგორია:1997 წლის ფიფა-ს კონფედერაციის თასის ფეხბურთელები კატეგორია:1998 წლის მსოფლიო საფეხბურთო ჩემპიონატის ფეხბურთელები კატეგორია:1999 წლის კოპა ამერიკის ფეხბურთელები კატეგორია:2002 წლის მსოფლიო საფეხბურთო ჩემპიონატის ფეხბურთელები კატეგორია:მსოფლიო ჩემპიონები ფეხბურთში კატეგორია:2006 წლის მსოფლიო საფეხბურთო ჩემპიონატის ფეხბურთელები კატეგორია:1996 წლის ზაფხულის ოლიმპიური თამაშების მედალოსნები კატეგორია:ფიფას 100-ეული
მერიდიანი (აიდაჰო)
იხილეთ აგრეთვე
კატეგორია:აიდაჰოს ქალაქები
ლუკიანე
ლუკიანე — VI საუკუნის I ნახევრისა და შუა წლების ქართველი საეკლესიო მოღვაწე, დავით გარეჯელის უახლოესი მოწაფეთაგანი. დავით გარეჯელის თხოვნით დააარსა გარეჯის მრავალმთის იოანე ნათლისმცემლის მონასტერი. ლუკიანეს შესახებ ცნობები დაცულია „დავით გარეჯელის ცხოვრების“ რედაქციებში. მისი მოღვაწეობის ეპიზოდები ფართოდ აისახა ქართულ იკონოგრაფიაში.
ლიტერატურა
კატეგორია:ქართველი საეკლესიო მოღვაწეები
დაბალი დონის პროგრამირების ენა
დაბალი დონის პროგრამირების ენა (Low-level programming language) — პროგრამირების ენა, რომელიც ძალიან ახლოსაა მანქანურ კოდებთან. აქვს თავისი მნემონიკა ანუ განსაზღვრება, რაც საშუალებას აძლევს ნულიანები და ერთიანები წარმოადგინოს ადამიანური ენით (როგორც წესი ინგლისური). ძირითადად ერთი სიტყვა შეესაბამება ერთ მანქანურ ბრძანებას, იშვიათად გამოიყენება დირექტივები და მაკროსები.
რესურსები ინტერნეტში
კატეგორია:პროგრამირების ენები
ბოგდან გურჯიცკი
ბოგდან გურჯიცკი (Bogdan Gurdziecki; გ. 12 აპრილი, 1700, მოსკოვი) — წარმოშობით ქართველი დიპლომატი. მოღვაწეობდა პოლონეთის სამეფო კარზე XVII საუკუნის მეორე ნახევარში. იგი იყო პოლონეთის ელჩი ირანში, სეფიანთა კარზე.
წარმოშობით ქართლის აზნაურთა ოჯახიდან იყო. მიხეილ თამარაშვილის მოსაზრებით გურჯიცკის ნამდვილი გვარი ალავერდიშვილი ყოფილა. ქართულ და უცხოურ წყაროებში ცნობილია ბუგდან, ბუღდან, ბუღდან-ბეგის სახელით. XVII საუკუნის 40–50-იანი წლებში ქართლის მეფის როსტომის ქვეშევრდომი იყო. შემდეგ პოლონეთში მოხვდა, შესაძლოა დიპლომატიური დავალებით. XVII საუკუნის 50-იანი წლების ბოლოს მონაწილეობდა პოლონეთ-შვედეთის ომებში, როგორც პოლონეთის არმიის უცხოელთა ნაწილის ერთ-ერთი მეთაური, მიიღო როტმისტრის წოდება. 1668 წელს საგანგებო მისიით გაგზავნეს ირანში. ელჩობის მიზანი იყო პოლონეთის, რუსეთის და ირანის კავშირის შექმნა ოსმალეთის წინააღმდეგ, აგრეთვე ვაჭრობის გაფართოება და სხვ. გ. იმავე წლის სექტემბერში მოსკოვში შეხვდა მეფე ალექსი მიხეილის ძეს, ქართველ ბატონიშვილ ნიკოლოზს (შემდგომში ერეკლე I), მის დედას — დედოფალ ელენეს და სხვა ქართველ წარჩინებულებს. მისიის დასრულების შემდეგ პოლონეთის სეიმმა მას აზნაურობა (შლიახტიჩობა) უბოძა გერბითა და მამულებითურთ ლენჩიცის მაზრაში. 1676 წელს პოლონეთის მთავრობამ გურჯიცკი ირანში თავის მუდმივ რეზიდენტად დანიშნა. აქ მან 23 წელი დაჰყო, კავშირი ჰქონდა ქართველ მეფეებთან — ვახტანგ V-თან და გიორგი XI-თან, მონაწილეობდა პოლონეთსა და საქართველოს შორის სავაჭრო კონტაქტების დამყარების მცდელობაში. მოსკოვიდან გურჯიცკი და მისმა ძმებმა (ფარსადანი, ნაზარი და მერაბი) საქართველოში ჩამოიტანეს საეკლესიო ინვენტარი. მათ შორის, ერთ-ერთი ზარი საჩუქრად მიართვეს კათოლიკოს-პატრიარქ დომენტი III-ს, რომელმაც იგი ანჩისხატის ახალ სამრეკლოზე დაკიდა. მეფე გიორგი XI-მ ძმებს თბილისში სასახლე უბოძა. 1699 წელს შაჰ ჰუსეინის დავალებით გურჯიცკი პოლონეთში გაემგზავრა, მაგრამ გზაში გარდაიცვალა. დაკრძალულია მოსკოვში.
ლიტერატურა
კატეგორია:ქართველი დიპლომატები კატეგორია:გარდაცვლილი 12 აპრილი კატეგორია:გარდაცვლილი 1700 კატეგორია:პოლონელი დიპლომატები
515
თარიღი უცნობია
*
საკმელასებრნი
საკმელასებრნი  — ორლებნიან მცენარეთა ოჯახი. აერთიანებს ბუჩქებს, ნახევრად ბუჩქებს და ბალახებს. აქვთ მოზამთრე ან ცვენია მარტივი ფოთლები, თეთრი, მოყვითალო, მოვარდისფრო მარტოული ან საგველასებრ ყვავილედებად შეკრებილი ყვავილები. ნაყოფი კოლოფია. ხმელთაშუაზღვისპირეთის დამახასიათებელი ოჯახია. ოჯახი 4-8 გვარისაგან შედგება.
საქართველოში გავრცელებულია 3 გვარის სახეობები. მათგან საკმელა დასავლეთ საქართველოში გვხვდება. მზეყვავილა და ფუმანა  მთელ რესპუბლიკაში.
ლიტერატურა
*
ავრანლო
ავრანლო (ყოფ. თეზი) — სოფელი წალკის მუნიციპალიტეტში, თემის ცენტრი (ავრანლო, ტარსონი). მდებარეობს მდინარე ქციის ნაპირზე, წალკიდან 30 კმ-ზე, ზღვის დონიდან 1580 მეტრზე. სოფელში დგას ბერძნული და რუსული ეკლესიები. სოფელში არის საჯარო სკოლა. სოფელში, გარდა ბერძნებისა, ცხოვრობენ ეკომიგრანტი აჭარლები, მცირე რაოდენობით არიან სომხები.
ისტორია
ისტორიულ წყაროებში ავრანლო თეზის სახელწოდებით პირველად 1691 წელს მოიხსენიება, როდესაც მეფე ერეკლე I-მა ის ფარემუზ ჯავახიშვილს უწყალობა. ასევე იხსენიება 1718 წლის აღწერაში. ავრანლო უწოდეს 1828–1829 წლებში ოსმალეთიდან გადმოსახლებულმა ბერძნებმა.
საბჭოთა პერიოდში ავრანლოს სოფსაბჭოში შედიოდა ასევე სოფლები აშკალა, გუმბათი, ზემო აშკალა, რეხა და ხანდო. მოქმედებდა მეცხოველეობის საბჭოთა მეურნეობა.
ისტორიული ძეგლები
სოფლის მახლობლად მდებარეობს ძვ. წ. I ათასწლეულის ბოლო მეოთხედის ავრანლოს ციკლოპური ციხე. ნაციხარის ტერიტორიაზე შემორჩენილია განვითარებული ფეოდალიზმის ხანის ეკლესია. აქვე იყო კლდეში გამოკვეთილი აბიბოს მონასტერი.
სქოლიო
კატეგორია:წალკის მუნიციპალიტეტის სოფლები